
Referat de aprobare
[bookmark: _Hlk118186113]privind aprobarea dezmembrării imobilului teren, în suprafață de 3115 mp, având NC 72245, situat în Drobeta Turnu Severin, județul Mehedinți

Având în vedere:
      -  că terenul cu NC 72245, înscris în CF 72245, este proprietatea publică a Municipiului Drobeta  Turnu Severin conform Extrasului de Carte Funciară pentru Informare menționat;
      - necesitatea includerii cu exactitate în inventarul domeniului public a terenurilor cu destinația de stradă;
      - Certificatul de urbanism nr. 488/17.04.2025 în vederea dezmembrării în 3 loturi a terenului cu NC 72245, în suprafață de 3115 mp;
      - dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire si dezlipire a imobilelor înscrise în cartea funciară se încheie în forma autentică”;	
· dispozițiile art. 27 din Legea nr. 7/1996 conform, cărora ”imobilele ce aparțin domeniului public si privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ - teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
În acest context, propun ca în ședința Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre privind aprobarea dezmembrării imobilului teren, înscris în CF a UAT Drobeta Turnu Severin 72245, având NC 72245, situat în Drobeta Turnu Severin, județul Mehedinți, în patru loturi, după cum urmează:
-  Lotul 1, în suprafață de 565 mp, identificat cu NC 72373, având destinația de stradă;
-  Lotul 2, în suprafață de1018 mp, identificat cu NC 72374, având destinația de stradă;
-  Lotul 3, în suprafață de 1532 mp, identificat cu NC 72375, având destinația de stradă.

INIȚIATOR,
VICEPRIMAR
                                                         Daniel Olimpiu Cîrjan

